২০০৫ সালের ১৭ নভেম্বর দৈনিক সমকাল পত্রিকার ফরিদপুরের নিজস্ব প্রতিবেদক ও ফরিদপুর ব্যুরো প্রধান সাংবাদিক গৌতম দাসকে হত্যা করা হয়। গলায় রশি বেঁধে শ্বাসকষ্টে হত্যা করা হয় তাকে। মামলা সূত্রে জানা যায়, ফরিদপুর শহরের মুজিব সড়কের সংস্কার এবং পুনর্নির্মাণের অনিয়ম ও দুর্নীতির সংবাদ পরিবেশন করায় সাংবাদিক গৌতম দাসের ওপর ক্ষুব্ধ হয় ঠিকাদার গোষ্ঠী ও তাদের সহযোগী চক্র। এর জের ধরে তাকে খুন করা হয়। হত্যাকাণ্ডের দীর্ঘ ৮ বছর পর ২০১৩ সালের ২৭ জুন এ মামলায় ৯ জনের যাবজ্জীবন রায় দেন আদালত।